hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
„A leszokott dohányosok megállíthatatlanok” – CCO Magazin
Küzdelem a dohányzás ellen: az Európai Bizottság „A leszokott dohányosok megállíthatatlanok” szlogennel az Unió egészére kiterjedő kampányt indít
A dohányzás az elkerülhető betegségek legfőbb kiváltó oka az Európai Unióban, a becslések szerint évente több mint 650 000 ezren halnak meg a dohányzás következtében, és minden harmadik ember dohányzik. Az új hároméves kampány a dohányzásról való leszokás pozitív hatásaira összpontosít, és reklámok, közösségi médiumok, rendezvények, valamint hasznos eszközök koordinált kombinációjával szeretné megszólítani a dohányosokat és támogatni őket a leszokásban.
„A leszokott dohányosok megállíthatatlanok”
A kampány célcsoportját az Unión belüli közel 28 millió 25–34 év közötti dohányos jelenti. A kampány a leszokásból eredő előnyöket hangsúlyozza, a leszokott dohányosokat és eredményeiket állítva például azok számára, akiknek bátorításra van szükségük a leszokáshoz. A kampány ezen túlmenően az innovatív „iCoach” eszközzel valódi, gyakorlati segítséget is nyújt a leszokáshoz.
A kampány első éve a koncepció kidolgozásával és elterjesztésével fog telni. A későbbi évek során a leszokás előnyeire koncentrálnak, köztük a dohányzás abbahagyásának fizikai, személyes, sőt pénzügyi előnyeire. Különös figyelmet fognak fordítani bizonyos csoportok, különösen a nők és a rosszabb társadalmi-gazdasági helyzetben levő rétegek megszólítására. Ezzel biztosítják, hogy „A leszokott dohányosok megállíthatatlanok” kampány üzenete az egyes országok és demográfiai csoportok igényeihez igazodjon és az EU minden részébe eljusson.
A kampány elindításakor John Dalli, az Európai Bizottság egészségügyi és fogyasztóvédelmi biztosa a következőket nyilatkozta: A fiatalok azért kezdenek el dohányozni, mert elhitetik velük, hogy ez menő dolog; azért folytatják a dohányzást, mert a dohányzás függőséget okoz; az EU-ban pedig évente több mint 650 000-en halnak meg a dohányzás miatt, mert a dohány erősen mérgező.A közhatóságoknak segíteniük kell a polgárokat abban, hogy megszakítsák a függőség, elkerülhető betegségek és halál ördögi körét.„A leszokott dohányosok megállíthatatlanok” kampány pont erről szól.Bízom benne, hogy a kampány segít meggyőzni a dohányosokat arról, hogy sokat nyerhetnek a leszokással”.
„A leszokott dohányosok megállíthatatlanok” kampány hatékony eszköze az iCoach fantázianevű, szabadon hozzáférhető, az EU minden hivatalos nyelvén elérhető digitális egészségügyi tanácsadó platform. A többi digitális egészségügyi alkalmazástól eltérően az iCoach a leszokni nem akarókkal és a magas visszaesési kockázatúakkal is foglalkozik.
Az EU folyamatos részvétele
Az EU első dohányzásellenes jogszabályait az 1980-as években vezették be. Azóta az uniós jogszabályok és politika tovább fejlődött a termékszabályozás, a reklámok, a passzív dohányzás elleni védelem, valamint a dohányzás-megelőzés, tájékoztató kampányok és a leszokás támogatása terén.
Az Uniós megközelítés 2002 óta az EU egészére kiterjedő tájékoztató kampányokat is magában foglal.
A Bizottság által finanszírozott első uniós tájékoztató kampány a 2002–2004 között zajló „Feel free to say no (Merj nemet mondani)” volt.
A 2005–2010 közötti „SEGÍTSÉG” kampány a dohányzás megelőzésére, a dohányzásról való leszokásra és a passzív dohányzás elleni védelemre, valamint elsősorban a 15–24 év közötti európai fiatalok célcsoportjára koncentrált.
„A leszokott dohányosok megállíthatatlanok” elnevezésű új kampány az előbbiek természetes folytatása, és középpontjában immár nem a dohányzás veszélyei, hanem a dohányzásról való leszokás előnyei állnak.
Sok tennivaló van még
A korábban elért eredmények ellenére Európa lakosságának egyharmada még mindig rendszeresen rágyújt, és továbbra is rengetegen halnak meg a dohányzással kapcsolatos megbetegedések következtében. Ez nem pusztán emberi tragédiákat, hanem lényeges egészségügyi és társadalmi-gazdasági problémát is jelent, mivel nagy terhet ró a népegészségügyi rendszerekre és Európát értékes, a versenyképesség javításához szükséges munkaerőtől fosztja meg.
Forrás: „A leszokott dohányosok megállíthatatlanok” kampány  www.exsmokers.eu
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin